રાજકોટ શહેરમાં દારૂ જુગારના કેસો કરવા અંગે ઉચ્ચ અધિકારીઓની સૂચનાથી પોલીસ દ્વારા સઘન કાર્યવાહી કરવામાં આવી રહી છે ત્યારે માલવીયાનગર પીઆઇ એન એન ચુડાસમાના માર્ગદર્શન હેઠળ હરપાલસિંહ જાડેજા, ભાવેશભાઈ ગઢવી અને દેવાભાઇ ધરજીયાની બાતમી આધારે એએસઆઇ વેલુભા ઝાલા, દિગપાલસિંહ જાડેજા, ભાવિનભાઈ ગઢવી, યુવરાજસિંહ જાડેજા અને મશરીભાઇ ભેટારીયાને સાથે રાખીને ગોકુલનગરમાં ખુલ્લા પ્લોટમાં દરોડો પાડી જુગાર રમતા ગોપાલ ઉર્ફે હમીર દેવજીભાઈ રાઠોડ, ડેવિસ રસિકભાઈ કયાડા, રાજેશજ જેઠાભાઇ દાફડા અને સાગર ઉર્ફે પંકજ રાણાભાઇ લોખીલને ઝડપી લઇ રોકડા 22,450 કબ્જે કર્યા હતા પકડાયેલ ચાર પૈકી સાગર રાણા જે હદપાર હોય છતાં મળી આવતા તેના વિરુદ્ધ હદપાર ભંગ બદલ અલગથી ગુનો નોંધવામાં આવ્યો હતો અગાઉ હત્યાના ગુનામાં 10 વર્ષની સજા પડયા બાદ જામીન ઉપર મુક્ત થઇ કાંગશીયાળી પાસે હત્યાને અંજામ આપવાના ગુનામાં પણ જામીન ઉપર છૂટી મોજથી રખડતા અને ગુનાઓ આચરતા આ શખ્સને પોલીસની જરાપણ બીક ન હોય તેવું લાગી રહ્યું છે આ ઉપરાંત યુનિવર્સીટી પોલીસે કિડવાઇનગર મેઈન રોડ ઉપર દરોડો પાડી સ્ટ્રીટ લાઈટના અજવાળે જુગાર રમતા પ્રફુલભાઈ આણંદજીભાઈ કક્કડ, જીતેન્દ્રભાઈ ચંદુલાલ પાઉં અને ધીરુભાઈ જીવરાજભાઈ સુરાણીને ઝડપી લઇ રોકડા 4990 કબ્જે કર્યા હતા.